पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. प्री मानसून सिर पर है और शहर में जलभराव की स्थिति से निपटने के लिए नगर निगम की तैयारी एक बार फिर अधूरी है। अभी तक नालों की सफाई का मात्र 50 फीसदी काम पूरा हुआ है। निगम अधिकारियों ने इसके लिए लक्ष्य 30 जून रखा है। ऐसी स्थिति में अगर प्री मानसून के दौरान तेज बारिश हुई तो शहर को पानी-पानी होने में अधिक देर नहीं लगेगी।
कई वर्षो से बारिश के दिनों में शहर में जलभराव की समस्या से लोगों को दो चार होना पड़ा है। रेलवे रोड, शौरी मार्केट की दुकानों में भी पानी भरने की शिकायत आम है। अब समय रहते नाले की सफाई का काम पूरा न होना शहरवासियों के लिए परेशानी का सबब बन सकता है। मौसम वैज्ञानिकों का कहना है कि रोहतक और आसपास के क्षेत्र में प्री मानसून 13 जून को पहुंच जाएगा, जबकि आमतौर पर इस क्षेत्र में मानसून 30 जून के आसपास ही दस्तक देता है।
(आगे तस्वीरों के साथ देखें कितनी बुरा हाल है शहर का)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn